钦定古今图书集成/明伦汇编/氏族典/第237卷 > 张济
## 钦定古今图书集成/明伦汇编/氏族典/第237卷 > 张济

按《魏书张济传》，“济字士度，西河人也。父千秋，慕容永
骁骑将军。永灭来奔，太祖善之，拜建节将军，赐爵成
纪侯。随从征伐，累著功绩。登国末卒。济涉猎书传，清
辩美仪容。太祖爱之，引侍左右。与公孙表等俱为行
人，拜散骑侍郎，袭爵。先是，姚兴遣将攻洛阳，司马德宗雍州刺史杨佺期遣使乞师于常山王遵，遵以状”
闻，太祖遣济为遵从事中郎报之。后迁谒者仆射，报
使姚兴，以累使称旨，拜胜兵将军。频从车驾北伐，济
谋功居多，赏赐奴婢百口，马牛数百，羊二十馀口。天
赐五年卒。